เมื่อวันที่ 17 ม.ค. 65 สำนักงานการบินพลเรือนแห่งประเทศไทย (CAAT) โดย นายสุทธิพงษ์ คงพูล ผู้อำนวยการ CAAT มอบใบรับรองผู้ดำเนินการเดินอากาศ (Air Operator Certificate : AOC) แก่บริษัท ไทยฟลายอิ้ง เซอร์วิส จำกัด ซึ่งประกอบไปด้วยใบรับรองผู้ดำเนินการเดินอากาศ ข้อกำหนดการปฏิบัติการ และแผนการตรวจสอบในการดูแลการปฏิบัติการการบิน โดยมีนายชลิตรัตน์ จันทรุเบกษา กรรมการผู้จัดการบริษัทฯ เป็นผู้รับมอบ ณ ห้องสุวรรณภูมิ สำนักงานการบินพลเรือนแห่งประเทศไทย
ปัจจุบัน บริษัท ไทยฟลายอิ้ง เซอร์วิส จำกัด ให้บริการการขนส่งทางอากาศเพื่อการพาณิชย์แบบไม่ประจำภายในประเทศ โดยใช้เครื่องบินแบบ Cessna 208 Series จำนวน 2 ลำ